CELEX: 62012CA0164
Language: et
Date: 2014-01-23 00:00:00
Title: Kohtuasi C-164/12: Euroopa Kohtu (esimene koda) 23. jaanuari 2014 . aasta otsus (Finanzgericht Hamburgi (Saksamaa) eelotsusetaotlus) — DMC Beteiligungsgesellschaft mbH versus Finanzamt Hamburg-Mitte (Maksustamine — Ettevõtte tulumaks — Täisühingu osade üleandmine kapitaliühingule — Raamatupidamislik väärtus — Hinnanguline väärtus — Topeltmaksustamise vältimise leping — Varjatud kapitalikasumi kohene maksustamine — Erinev kohtlemine — Kapitali vaba liikumise piirang — Liikmesriikidevahelise maksustamispädevuse jaotuse kaitse — Proportsionaalsus)

29.3.2014   
            
            
               ET
            
            
               Euroopa Liidu Teataja
            
            
               C 93/6
            
         Euroopa Kohtu (esimene koda) 23. jaanuari 2014. aasta otsus (Finanzgericht Hamburgi (Saksamaa) eelotsusetaotlus) — DMC Beteiligungsgesellschaft mbH versus Finanzamt Hamburg-Mitte
   (Kohtuasi C-164/12) (1)
   
   (Maksustamine - Ettevõtte tulumaks - Täisühingu osade üleandmine kapitaliühingule - Raamatupidamislik väärtus - Hinnanguline väärtus - Topeltmaksustamise vältimise leping - Varjatud kapitalikasumi kohene maksustamine - Erinev kohtlemine - Kapitali vaba liikumise piirang - Liikmesriikidevahelise maksustamispädevuse jaotuse kaitse - Proportsionaalsus)
   2014/C 93/08
   Kohtumenetluse keel: saksa
   
      Eelotsusetaotluse esitanud kohus
   
   Finanzgericht Hamburg
   
      Põhikohtuasja pooled
   
   
      Hageja: DMC Beteiligungsgesellschaft mbH
   
      Kostja: Finanzamt Hamburg-Mitte
   
      Ese
   
   Eelotsusetaotlus — Finanzgericht Hamburg — EÜ artikli 43 (nüüd ELTL artikkel 49) tõlgendamine — Teises liikmesriigis asuvad äriühingud, kes annavad Saksamaal asuvale kapitaliühingule üle äriühingu osasid või aktsiaid mitterahalise sissemaksena ning saavad vastutasuks selle kapitaliühingu osasid või aktsiaid — Õigusnorm, mis näeb sel puhul ette, et üleantud kapital tuleb kapitaliühingu bilanssi kanda tegeliku väärtusega, mitte raamatupidamisliku väärtusega, mis toob kaasa realiseerimata kapitalikasumi maksustamise — Võimalus tasuda sissenõutavad maksud osade kaupa viie aasta jooksul tingimusel, et maksu tasumine on tagatud
   
      Resolutsioon
   
   
               1.
            
            
               ELTL artiklit 63 tuleb tõlgendada nii, et liikmesriikidevahelise maksustamispädevuse tasakaalustatud jaotuse kaitsmise eesmärgiga võib põhjendada liikmesriigi õigusnorme, mis kohustavad määrama kapitaliühingusse, mille registrijärgne asukoht on vastava liikmesriigi territooriumil, täisühingu poolt sisse makstud vara väärtuseks selle hinnangulise väärtuse, mistõttu muutub nimetatud territooriumil saadud varjatud kapitalikasum, mis on selle varaga seotud, maksustatavaks enne sellise kapitalikasumi tegelikku realiseerimist, kuna sellel riigil osutub võimatuks teostada nimetatud kapitalikasumi osas oma maksustamispädevust selle tegeliku realiseerimise ajal.
            
         
               2.
            
            
               Liikmesriigi õigusnormid, mis näevad ette tema territooriumil saadud varjatud kapitalikasumi kohese maksustamise, ei lähe kaugemale sellest, mis on vajalik liikmesriikidevahelise maksustamispädevuse tasakaalustatud jaotuse kaitsmise eesmärgi saavutamiseks, tingimusel, et kui maksumaksja otsustab valida tasumise ajatamise, nähakse pangagarantii ette, lähtudes maksu sissenõudmata jätmise tegelikust ohust.
            
         
      (1)  ELT C 217, 21.7.2012.